Saltea

Salteaua este un obiect de obicei așezat pe pat pentru a forma un așternut moale, dar poate fi plasată și direct pe podea. Saltelele au diferite tipuri de umpluturi: paie, lână, iarbă-de-mare, vată, pene, aer, apă etc.
Saltelele au de obicei o grosime a miezului interior între 12 și 46 cm.
Saltelele Memory Foam sunt făcute din spumă vascoelastică, care este realizată din poliuretan de mare densitate. Proprietatea principală o reprezintă faptul că fiind sensibilă la temperatură, se adaptează formei corpului pe măsură ce acesta o încălzește.
Materialul cărui nume o poartă, memory foam-ul, a fost inventat în anul 1966, în cadrul unui proiect NASA, cu scopul de a îmbunătăți siguranța amortizoarelor din aeronave. Oamenii de știință Chiharu Kubokawa și Charles A. Yost au fost contribuitorii principali ai acetui proiect. În cele din urmă Yost, în colaborare cu NASA, a fondat compania Dunamic Systems, a cărei activitate principală era comercializarea produselor cu memory foam. În anii 1980, drepturile de proprietate intelectuală asupra materialului au expirat, astfel intrând în domeniul public, iar Fagerdala World Foams a fost una dintre puținele firme dispuse să includă memory foam în portofoliu, datorită dificultății și nesiguranței procesului de fabricație. În 1991 salteaua pe care au lansat-o, numită Tempur Pedic, a dus în cele din urmă la compania Tempur World, producătoare de saltele și perne. Pe lângă producerea de saltele și perne, memory foam este utilizat în fabricația anumitor produse medicale.
Saltelele Pocket Spring mai sunt numite și saltele pocket ori saltele cu arcuri împachetate individual. Acestea presupun că arcurile saltelei sunt împachetate unul câte unul în material textil moale, în comparație cu saltelele cu arcuri obișnuite care sunt interconectate. Astfel fiecare arc se poate adapta independent la formele corpului, reducând punctele de presiune.
Acest tip de saltea a fost introdusă pe piață prima oară în anul 1901, de către firma britanică VI-Spring.
Trei caracteristici sunt importante în ceea ce privește calitatea unei saltea cu arcuri împachetate individual, și anume:
Saltelele ortopedice au luat naștere prin îmbinarea domeniului ortopediei, care se ocupă de studiul oaselor, cu producția de saltele.
Strucutra unei saltele este formată din 2 părți: ]
Matlasarea: asigură confortul imediat ce se simte în momentul în care ne întindem pe pat. Senzația de confort poate fi de scufundare, moale sau tonică și depinde de calitatea, grosimea și structura materialelor folosite.
Nucleul: asigură susținerea corectă a coloanei vertebrale și permite muschilor să se relaxeze complet. Este realizat din arcuri sau spumă și poate fi mediu ferm, ferm sau foarte ferm. Calitatea structurii elastice este cea care influențează calitatea susținerii spatelui.
În funcție de tipul saltelei, nucleul poate fi din arcuri simple, continue sau împachetate, din latex sau spumă cu memorie.
Calitatea saltelelor depinde, printre altele, de distribuirea presiunii, microclimatul pielii, igienă, stabilitate pe termen lung etc. Alți parametrii, de exemplu tărimea, sunt specifici pentru fiecare utilizator. Unii preferă saltele mai tari, alții mai moi etc. De aceea, unii producători de saltele confecționează saltele unde o parte este tare, iar cealaltă mai moale, pentru cazul în care dorm pe aceeași saltea persoane cu preferințe diferite.
Saltelele cu arcuri sunt cele mai raspandite modele de saltele la nivel international. Spre deosebire de saltelele cu spuma, memory sau latex termenul de utilizare a saltelelor pe arcuri este mult mai indelungat decat a celor pe spuma.